Jyllandsposten, 1838-10-29
Nyheds-Post. - Om Tiggerbreve i London hedder det i Khvusposten: "J den sildigere Tid sættes Kjøbenhavnernes Goddædighed dagligen i Reqvisition ved Tiggerbreve, som enten bringes om fra Dør til Dør, eller ere convoluterede under Adresse til bestemte navngivne Personer, paa hvis formeentlige Soliditet og gode Hjerte Vedkommende trække deres Vexler, eller der i alt Fald i Veiviseren findes betegnede som Huuseiere. Som Jndustrigreen betragtet kan denne Næringsvei vel ikke kaldes ny, men den er neppe tilforn her dreven i et saa betydeligt Omfang. Jndustrien er imidlertid dog endnu, saavel i denne som i andre Henseender, hos os kun i sin Barndom. Et slaaende Exempel paa, hvad der i denne Retning kan præsteres, afgiver følgende Artikel, som vi have uddraget af de interessante, Sketches in London", der i maanedlige Nummere udgives af Forf. til Random Recollections", The Great Metropolis &c. London, er navnkundig over den hele Verden for Antallet og Sindrigheden af de Bedragerier, som dagligen oves der; men der gives maaskee ingen Art af disse, hvori der viser sig en større Grad af Opfindsomhed end i Tiggeriet. De londonske Tiggere deele sig i mangfoldige forskjellige Klasser; men jeg vil her indskrænke mig til dem, der benytte skriftlige Adresser til at føre de Lettroende bag Lyset, Statistiske Oplysninger og denne Klasse ere yderst vanskelige at tilveiebringe. Jeg har gjort mig den største Umage for at samle alle de Details, som det har været mig muligt at erholde, og om det end ikke er lykkedes mig at fyldestgjøre mine egne Ønsker med Hensyn til disses Omfang, har jeg dog al Grund til at fæste en ubetinget Tiltro til deres Nøiagtighed. - Det vil ved første Øiekast forekomme utroligt, men det er allerede oftere som en Kjendsgierning blevet sat uden for al Tvivl, at nogle af de heldigere Tiggerbrevskrivere holde deres Secretairer og kjøre i deres egen Eqvipage. Dette var Tilfældet med blinde Williams, der for nogle Aar siden var saa vel bekjendt i London. Det var den Tid til Evidents godtgjort, at hans aarlige Jndkomst af Tiggerbreve beløb sig til mellem 600 og 800 Lstrl. Han holdt regelmæssig to Secretairer (af hvilke, om jeg ikke husker feil, den Ene fik 80, den Anden 50 Lstrl. om Aaret. Han havde ogsaa sin Hest og Gig og lod sig ofte see til Vogns i de meest fashionable Dele af London. Han holdt ogsaa sin Maitresse, og efter hans Død tog hans første Skriver, Joseph Underwood, hende til Ægte, idet han ansaae de trykte Documenter og skrevne Memorialer, hendes forrige Beskytter havde efterladt hende, Haandteringen vedkommende, som Eqvivalenter for en Formue. Williams's anden Skriver havde ogsaa siden gode Forretninger for egen Regning; men de kom dog ikke nær hans afdøde Principals. – Den navnkundige Underwood, der for tre til fire Aar siden tildrog sig Publicums udeelte Opmærksomhed i en Sag, hvor han optraadte under utallige forskjellige Skikkelser, var ogsaa Anfører for en Bande af denne Art. Han er den Bedrager, jeg i det Foregaaende berørte, der havde samlet omtrent 1000 Lst. som sin Andeel af Byttet. Ogsaa han havde sin Gig og en Privatsecretair, der blev anstændigt salareret. Underwood vandt en afde største Træffere, Tiggerbrev=Haandværkets Annaler maaskee torde have at opvise. For ikke mange Aar siden fralokkede han nemlig ved et Brev den afdøde Greve af Plymouth 50 Lst.